open-index/open-wikipedia-markdown huggingface dataset:
Kostol svätého Ondreja (Divina)

**Kostol svätého Ondreja**  v obci Divina je neskoro barokový, bol postavený v rokoch 1773 – 1779. Kostol budovali žilinskí murárski majstri. Na fare sa zachoval pôvodný plán s rezom a pôdorysom kostola. Nad vstupom do objektu sa nachádza aliančný erb Suňogovcov a Esterházyovcov. Kostol dal postaviť gróf Ján Nepomuk (*30. 4. 1728 – †1798) zo sliezskej vetvy Suňogovcov, spolu so svojou druhou manželkou, grófkou Žofiou Esterházyovou. Kostol bol po výstavbe benedikovaný Michalom Rudnayom, farárom v Kysuckom Novom Meste. Kostol 30. júna roku 1900 konsekroval nitriansky biskup Imrich Bende. Na južnej fasáde sú umiestnené slnečné hodiny. Pod kostolom je krypta, v súčasnosti neprístupná. V kostole sa nachádzajú aj dve vzácne barokové sochy sv. Floriána a sv. Antona Paduánskeho z polovice 18. storočia. Hlavný oltár pochádza zo začiatku 20. storočia. Organ z roku 1907 vyrobila firma Gebrűder Rieger z Krnova. Vo veži kostola sú umiestnené 4 zvony. Najstarší má latinský nápis a datovanie: *F. UDIT MEIOANERNEST CHRISTELLIPOSO NIIANNO 1774*. Ostatné zvony boli uliate v roku 1924. Okrem nich je vo veži aj drevený rapkáč používaný vo veľkonočnom období. Objekt je Národnou kultúrnou pamiatkou.

## Kňazi

## Referencie

## Externé odkazy
* Rímskokatolícky kostol svätého Ondreja, Obec Divina.sk 
* Pamiatky na Slovensku.sk
* Farský kostol sv. Ondreja, Dokostola.sk

Divina
Kategória:Divina (obec)
Divina
Divina
Kategória:Architektúra z 1779
Cesta III. triedy 3885 (Slovensko)

**Cesta III/3885** je cesta III. triedy v okrese Snina od križovatky s cestou II/558 až po koniec rusínskej obce Ruský Potok. Jej celková dĺžka je 4,197 km. 

## Začiatok cesty
Cesta 3885 vzniká oddelením od cesty II. triedy 558, južne od obce Ruský Potok.

## Trasa cesty
Cesta pokračuje mnohými zákrutami cez ochranné pásmo Národného parku Poloniny do obce Ruský Potok. Trasa cesty ďalej vedie v obci popri 2 ubytovaniach, domoch, miestnemu obecnému úradu a popri dvoch autobusových zastávkach SAD Humenné - Ruský Potok, č. domu 83 a Ruský Potok, Jednota. 

## Koniec cesty
Cesta 3885 končí v strede obce Ruský Potok pri drevenom pravoslávnom chráme sv. Michala Archanjela, ktorý je jedným z najmenších i najstarších v okolí. Ďalej sa dostanete len miestnymi cestami k domom, či poľnou cestou do rusínskych obcí Runina a Topoľa. 

## Zdroje

* Zoznam ciest v okrese Snina
* Základná mapa ZBGIS

3885
Prierastlé

**Prierastlé** () je vrch vo Veľkej Fatre. Leží nad obcou Necpaly, približne  juhovýchodne od Martina.

## Poloha
Nachádza sa v strednej časti Veľkej Fatry, v geomorfologickom podcelku Hôľna Fatra. Leží v Žilinskom kraji, v okrese Martin a zasahuje na katastrálne územie obce Belá-Dulice a Necpaly. Najbližšími sídlami sú západným smerom ležiace obce Belá-Dulice, Necpaly, Folkušová a Blatnica, východne ležia Liptovské Revúce. Vrch patrí do Národného parku Veľká Fatra.

## Opis
Prierastlé leží v bočnom hrebeni, ktorý vybieha severozápadným smerom z masívu Borišova (). Hrebeň zoviera zo severovýchodu Belianska dolina, z juhozápadu Necpalská dolina. Severným smerom sa nachádza Štefanová (), Lysec () a Osičné (), západným Dedošová (), Plavá () a Nad Uhliskami (), južným Biela skala () a Suchý vrch () a východným Borišov, Šoproň () a Suchá (). Vrch patrí do povodia rieky Váh, resp. jeho čiastkového povodia rieky Turiec, kde vodu odvádza z južných svahov Necpalský a zo severných Beliansky potok. Na vrchol nevedie značený turistický chodník. Východné svahy patria do Národnej prírodnej rezervácie Borišov.

### Výhľady
Hustý súvislý lesný porast pokrýva celý vrch, čím neumožňuje rozhľad. Výnimočne možno z vhodných lokalít s riedkou vegetáciou pozorovať najmä okolité veľkofatranské vrcholy, no tiež časť Malej Fatry a Strážovských vrchov.

## Prístup
Na vrchol nevedie značený chodník, preto prístup je možný odbočením z chodníkov, vedúcich blízkymi dolinami ku Chate pod Borišovom, príp. hrebeňom z Borišova:

* po  zelenej turistickej značke z Belej-Dulíc Belianskou dolinou cez Havranovo a Košariská
* po  modrej značke z Necpál Necpalskou dolinou

## Referencie

## Pozri aj
* Hôľna Fatra
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Martin
Kategória:Belá-Dulice
Kategória:Necpaly (okres Martin)
Anytos

**Anytos** () môže byť:

* staroveký aténsky podnikateľ a politik, pozri Anytos (syn Anthemióna)
* v gréckej mytológii učiteľ Despoiny, pozri Anytos (mytológia)

## Zdroje
Baku City Circuit

**Baku City Circuit** je mestský závodný okruh, nachádzajúci sa v hlavnom meste Baku v Azerbajdžane. Dĺžkou okruhu 6,003km je v modernej Formule 1 tretím najdlhším okruhom. Prvým pretekom motoristického športu Formuly 1 v Azerbajdžane vôbec, sa stala Veľká cena Európy v roku 2016, o rok neskôr už Veľká cena Azerbajdžanu 2017.

### Fakty a údaje
280px|right|thumb|Cieľová rovinka a výjazd z boxov
280px|right|thumb|Vjazd do boxov a výjazd z Paraboliky na cieľovú rovinku
* **Dĺžka trate:** 6 003 m
* **Dĺžka pretekov:** 306,049 km
* **Počet kôl:** 51
* **Počet zákrut:** 20 (8 vpravo a 12 vľavo)
* **Šírka trate:** 7,6 až 13 m
* **Dĺžka cieľovej roviny:** 2200 m

* **Rozdiel medzi štart. a cieľovou čiarou:** 143 m
* **Jazda na plný plyn:** 72 %

* **Traťový rekord:** 1:43,009 (209,795 km/h) - Charles Leclerc/Ferrari (2019)
* **Najrýchlejšie kolo kvalifikácie:** 1:40,203 (215,670 km/h) - Charles Leclerc/Ferrari (2023)
* **Maximálna rýchlosť:** 378 km/h
* **Prvá GP:** 2016 víťaz Nico Rosberg - Mercedes F1 W07 Hybrid
* **Počet GP:** 9

* **Architekt:** Hermann Tilke
* **Kapacita tribún:** 25 000

## Víťazi v jednotlivých rokoch

## Referencie

## Iné projekty

Kategória:Okruhy Formuly 1
Kategória:Veľká cena Azerbajdžanu
Kategória:Motoršport v Azerbajdžane
Kategória:Baku
Tomojuki Itamura

**Tomojuki Itamura** () je japonský režisér, animátor a umelec storyboardu. Začal pracovať v animačnom štúdiu OLM v roku 2002 ako „in-between“ animátor. Pracoval tam do roku 2007, a potom odišiel do štúdia Shaft. Itamura mal ako svoj režisérsky debut sériu *[[Monogatari]]*, ktorú prebral od režiséra, a taktiež bývalého zamestnanca štúdia Shaft, Tacuju Oišiho.

## Kariéra
Itamura začal pracovať v štúdiu OLM v roku 2002 ako „in-between“ animátor v anime sérii *Pokémon Chronicles*.

V roku 2006 pracoval na storyboardoch pre dve epizódy v *Ray the Animation*, a o rok na to prešiel do štúdia Shaft. V ten istý rok debutoval ako režisér epizód s treťou epizódou *Sajonara, Zecubou-sensei*, a v roku 2008 debutoval ako plnohodnotný režisér pod Akijuki Šinbom v *Mahou Sensei Nedžima!: Široki Cubasa Ala Alba*. So štartom *Nisemonogatari*, Itamura narežíroval všetky nasledujúce televízne seriály zo série *Monogatari*, až do *Owarimonogatari II*, ktoré vyšlo v roku kedy odišiel zo štúdia Shaft.

## Práce (ako režisér)
### Televízne seriály

### OVY

### ONY

## Referencie

Kategória:Japonskí animátori
Kategória:Japonskí režiséri
Kategória:Osoby s neistým dátumom narodenia
Júki Jase

**Júki Jase** () je japonský režisér a umelec storyboardu. Začal pracovať v animačnom štúdiu Satelight v roku 2005 ako produkčný manažér. V roku 2010 prešiel do štúdia Shaft ako režisér epizód, a debutoval v *[[Hidamari Sketch x Honeycomb]]*.

## Kariéra
Jase začal svoju kariéru v anime priemysle ako produkčný manažér v roku 2005, v štúdiu Satelight. Stal sa režisérom epizód a neskôr na konci roku 2009 zo štúdia odišiel. V roku 2010 nastúpil do štúdia Shaft a zrežíroval dve epizódy série Akijuki Šinbu, *[[And Yet the Town Moves]]*. V roku 2012 pod hlavným režisérom Šinbu, Jase debutoval ako plnohodnotný režisér v *[[Hidamari Sketch|Hidamari Sketch x Honeycomb]]*, a v nasledujúcom roku zrežíroval *Onimonogatari* a *Koimonogatari* (posledné dve dejstvá *[[Monogatari|Monogatari Series Second Season]]*), pod hlavným režisérom Šinbom a režisérom Tomojukim Itamurom. V roku 2014 Jase dostal pozíciu režiséra pre anime adaptáciu JIN-ovho projektu Kagerou Daze, a v rokoch 2016/2017 zrežíroval poslednú sériu za štúdio Shaft: *[[Kubikiri Cycle: The Beheading Cycle and the Blue Savant]]*. Nasledujúci rok podal výpoveď, a v roku 2019 zrežíroval prvú sezónu anime *[[Fire Force]]*, so štúdiom David Production.

## Práce (ako režisér)
### Televízne seriály

### OVY

## Referencie

Kategória:Japonskí animátori
Kategória:Japonskí režiséri
Kategória:Osoby s neistým dátumom narodenia
Suchá (vrch vo Veľkej Fatre; 1112 m n. m.)

**Suchá** () je vrch vo Veľkej Fatre. Leží nad obcou Belá-Dulice, približne  juhovýchodne od Martina.

## Poloha
Nachádza sa v strednej časti Veľkej Fatry, v geomorfologickom podcelku Lysec. Leží v Žilinskom kraji, v okrese Martin a na katastrálnom území obce Belá-Dulice. Najbližšími sídlami sú západným smerom ležiace obce Belá-Dulice, Necpaly a Folkušová, juhovýchodne ležia Liptovské Revúce. Vrch patrí do Národného parku Veľká Fatra.

## Opis
Suchá leží v rázsoche, ktorá vybieha západným smerom z masívu Javoriny () v závere Necpalskej doliny. Severným smerom sa nachádza Lysec () a Štefanová (), východným Javorina, južným Šoproň () a Borišov () a západným Prierastlé (), Osičné () a Havranov (). Vrch patrí do povodia rieky Váh, resp. jeho čiastkového povodia rieky Turiec, kde vodu odvádza Beliansky potok. Na vrchol nevedie značený turistický chodník. Južné svahy patria do Národnej prírodnej rezervácie Borišov a na západnom úpätí sa nachádza vodopád Došná. V masíve je tiež niekoľko jaskýň.

### Výhľady
Vrchol pokrýva súvislý lesný porast, ktorý neumožňuje rozhľad. Výnimočne možno z lokalít s riedkou vegetáciou pozorovať okolité veľkofatranské vrcholy a časť Malej Fatry.

## Prístup
Na vrchol nevedie značený chodník, no na západnom úpätí vedie  značený chodník k vodopádu Došná. Prístup je možný odbočením z chodníkov, vedúcich v okolí:

* po  zelenej turistickej značke z Belej-Dulíc Belianskou dolinou cez Havranovo ku Chate pod Borišovom
* po  červenej hrebeňovke od Chaty pod Borišovom cez Javorinu a Malý Lysec
* po  modrej značke z Necpál Necpalskou dolinou okolo Chaty pod Borišovom

## Referencie

## Pozri aj
* Lysec (geomorfologický podcelok)
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Martin
Kategória:Belá-Dulice
Majstrovstvá sveta v ľadovom hokeji žien do 18 rokov 2018

**Majstrovstvá sveta v ľadovom hokeji žien do 18 rokov 2018** boli jedenáste majstrovstvá sveta v ľadovom hokeji žien do 18 rokov. Konali sa v ruskom meste Dmitrov od 6. do 13. januára 2018. Zlato získali hokejistky USA, keď vo finále vyhrali nad Švédskom 9&nbsp;:&nbsp;3.

## Základné skupiny

### Skupina A

|}

### Skupina B

|}

## O udržanie

Tretí zápas, ktorý bol naplánovaný na 13. januára o 15:30, sa nehral, lebo o zostupujúcom už bolo rozhodnuté. vyhralo 2&nbsp;:&nbsp;0 na zápasy a udržalo sa v Top divízii.  zostupuje do I. A divízie MS 2019.

## Play-off

### Štvrťfinále

### Semifinále

### O 5. miesto

### O 3. miesto

### Finále

## Konečné poradie

## Nižšie divízie
### I. A divízia
Turnaj I. A divízie MS 2018 sa hral v Asiagu v Taliansku od 8. do 14. januára 2018.

|

|}

#### Zápasy Slovenska

### I. B divízia
Turnaj I. B divízie MS 2018 sa hral v Katoviciach v Poľsku od 6. do 12. januára 2018.

|

|}

### Kvalifikácia I. B divízie
Kvalifikácia I. B divízie v rámci MS 2018 sa hrala v Mexiku, hlavnom meste Mexika, od 30. januára do 4. februára 2018.

|

|}

## Referencie

## Zdroj

2018
ženy
Kategória:Ľadový hokej v 2018
Kategória:Ľadový hokej v Rusku
Kategória:Ľadový hokej v Taliansku
Kategória:Ľadový hokej v Poľsku
Kategória:Ľadový hokej v Mexiku
Kategória:Športové podujatia v Rusku
Kategória:Športové podujatia v Taliansku
Kategória:Športové podujatia v Poľsku
Kategória:Športové podujatia v Mexiku
Kategória:Šport v Asiagu
Kategória:Športové podujatia v Katoviciach
Kategória:Šport v Mexiku (meste)
Kategória:2018 v Rusku
Kategória:2018 v Taliansku
Kategória:2018 v Mexiku
EBLM J0555-57

|}

**EBLM J0555-57** je trojhviezdny systém vzdialený približne 670 svetelných rokov od Zeme. EBLM J0555-57Ab, najmenšia hviezda v systéme, obieha okolo svojej primárnej hviezdy s obežnou dobou 7,8 dňa a v čase objavu bola najmenšou známou hviezdou s hmotnosťou dostatočnou na to, aby v jej jadre mohla prebiehať fúziu vodíka.

## Trojhviezda
EBLM J0555-57, tiež známa ako CD−57° 1311, je trojhviezdny systém v súhvezdí Maliar, ktorý obsahuje gravitačne viazanú vizuálnu dvojhviezdu pozostávajúcu z dvoch hviezd podobných Slnku, ktorej zložky sa od seba nachádzajú 2,5": EBLM J0555- 57Aa, hviezda spektrálneho typu F8 so zdanlivou magnitúdou 9,98 a hviezda EBLM J0555-57B, hviezda so zdanlivou magnitúdou 10,76. Nebol u nich zistený žiadny orbitálny pohyb, ale majú takmer identickú radiálnu rýchlosť a predpokladá sa, že sú gravitačne viazané.

Samotná zložka EBLM J0555-57A systému je zákrytová dvojhviezda (EBLM J0555-57Ab obieha okolo EBLM J0555-57Aa). V blízkej infračervenej oblasti boli zaznamenané prechody s poklesom jasu o 0,05 % počas nich. Tvar a trvanie prechodov umožňujú určiť polomery oboch hviezd. Doba obehu bola určená na 7 dní a 18 hodín, s nízkou excentricitou 0,09, so sklonom dráhy 89,84° a veľkou polosou 0,08 AU.

## EBLM J0555-57Ab
EBLM J0555-57Ab má hmotnosť približne 85,2 ± 4 hmotnosti Jupitera alebo 0,081 hmotnosti Slnka. Jej polomer je 0,08 polomeru Slnka (asi 60 000 km), o niečo menší, ako je rovníkový polomer Saturnu 60 268 km, hoci hviezda je asi 250-krát hmotnejšia ako Saturn. EBLM J0555-57Ab má najmenšiu možnú hmotnosť (podľa súčasných modelov vývoja hviezd), aby mohla v jej jadre prebiehať fúzia vodíka. Hviezdu EBLM J0555-57Ab objavila skupina vedcov z Univerzity v Cambridgi, ktorí pracovali na projekte EBLM („Eclipsing Binary, Low Mass“), pomocou údajov zozbieraných projektom WASP. WASP (Wide Angle Search for Planets) hľadá exoplanéty pomocou tranzitej metódy. Ďalšie vlastnosti hviezdy boli stanovené pomocou Dopplerovej spektroskopie, čím boli určené varianty periodickej zmeny radiálnej rýchlosti primárnej hviezdy v dôsledku gravitačného vplyvu jej spoločníka. 
EBLM J0555-57Ab je najmenšia v súčasnosti známa hviezda.

## Pozri aj
* 2MASS J0523−1403
* OGLE-TR-122 – Táto dvojhviezda obsahuje jedného z najmenších červených trpaslíkov.
* OGLE-TR-123
* TRAPPIST-1
* SSSPM J0829-1309
* Zoznam najmenších hviezd

## Referencie

## Externé odkazy
* Najmenšia objavená hviezda

## Zdroj
* 

Kategória:2MASX objekty
Kategória:BD objekty
Kategória:Trojhviezdy
Kategória:Zákrytové dvojhviezdy
Kategória:Súhvezdie Maliar
Kategória:Žltobiele trpaslíky
Kategória:TYC objekty
Otvorený čítací rámec

**Otvorený čítací rámec** (**ORF**, z anglického *open reading frame*) je časť sekvencie DNA medzi štart kodónom a stop kodónom. Súčasťou definície môže byť podmienka, že dĺžka takejto sekvencie musí byť deliteľná tromi. Tento výraz sa bežne používa hlavne u skúmanej časti prokaryotickej sekvencie DNA, kde len jeden zo šiestich možných čítacích rámcov bude „otvorený“ („čítanie“ v tomto kontexte znamená, že danú sekvenciu DNA možno transkribovať do RNA a následne preložiť pomocou ribozómu; detaily viď nižšie). Takýto otvorený čítací rámec môže obsahovať štart kodón (v RNA zvyčajne AUG) a podľa definície musí byť ukončený stop kodónom (v RNA zvyčajne UAA, UAG alebo UGA). Štart kodón (nemusí byť vždy prvý) ukazuje, kde začína translácia. Terminátor transkripcie sa nachádza za ORF, teda až za stop kodónom translácie. Ak by sa transkripcia ukončila ešte pred stop kodónom, počas translácie by vznikla nekompletná bielkovina.

V eukaryotických génoch s väčším počtom exónov sa po transkripcii odstraňujú intróny a exóny sa následne spájajú dokopy, čím vzniká hotová mRNA, ktorá môže byť použitá na transláciu. Pri hľadaní génov sa teda definícia ORF ako sekvencie medzi štart a stop kodónmi uplatňuje len pre mRNA po zostrihu (splicingu), nie pre genómovú DNA, pretože intróny môžu obsahovať stop kodóny a/alebo môžu viesť k posunu čítacieho rámca. Podľa alternatívnej definície je ORF sekvencia, ktorá má dĺžku deliteľnú tromi a je ohraničená stop kodónmi (z oboch strán). Táto definícia je všeobecnejšia a môže byť užitočná v transkriptomike a metagenomike, kde štart a stop kodón nemusia byť prítomné v získanej sekvencii. Taký ORF odpovedá časti génu, nie celému génu.

## Šesť čítacích rámcov

Keďže DNA je interpretovaná v skupinách troch nukleotidov (kodónov), jedno vlákno DNA má tri rôzne čítacie rámce. Dvojzávitnica DNA má dve antiparalelné vlákna a keďže každé z nich má tri čítacie rámce, celkom existuje šesť rôznych rámcov pre transláciu.

## Referencie

## Zdroj

Kategória:Molekulárna biológia
Kategória:Bioinformatika
Obraznosť

**Obraznosť** môže byť:
*fantázia
*obrazný ráz niečoho (napr. štýlu)
*v literatúre:
**metaforickosť (pozri napr. metaforickosť frazémy)
**metafora
Karen Allenová

**Karen Allenová** (* 5. október 1951,Carrollton, Illinois, USA) je americká herečka, známa z filmu *[[Dobyvatelia stratenej archy|Indiana Jones a Dobyvatelia stratenej archy]]* (1981). 

## Detstvo a mladosť
Jej matkou bola univerzitná profesorka a jej otec bol agent FBI. Má anglický, írsky, waleský a škótsky pôvod. Kvôli práci jej otca, sa musela rodina často sťahovať. Má ešte dve sestry. 

Ako sedemnásťročná, sa presťahovala do New Yorku, kde študovala umenie a dizajn. Študovala herectvo v Inštitúte Leea Strasberga. 

## Kariéra
Debutovala vo filme v roku 1978. V roku 1981 si zahrala po boku Al Pacina, vo filme *Na love* a o rok neskôr, si zahrala po boku Harrisona Forda, vo filme, *[[Dobyvatelia stratenej archy|Indiana Jones a Dobyvatelia stratenej archy]]*. Film získal veľký úspech a Allenová za svoj herecký výkon získala ocenenie Saturn Awards. Rolu si zopakovala aj v pokračovaní, v roku 2008, s názvom *Indiana Jones a Království křišťálové lebky*. V roku 1984 získala druhú nomináciu, aj v rovnakej kategórii, za jej herecký výkon vo filme *Starman*. 

V roku 1988 si zahrala v komédii *Strašidelné Vianoce*. Objavila sa aj vo filme *Challenger*, ktorý bol inšpirovaný skutočnou udalosťou. V roku 1993 sa pripojila k hereckému obsadeniu ako Jeroen Krabbé, Elizabeth McGovern, Adrien Brody a Jesse Bradford vo filme *King of the Hill*. V roku 1999 si zahrala v dráme *Fallen Sky*, kde stvárnila alkoholickú matku Brittany Murphy. 

V roku 2020 stvárnila hlavnú rolu v dráme *Colewell* a získala nomináciu na herecké ocenenie, Independent Spirit Awards. O rok neskôr, mala menšiu rolu v dráme *Čo sme videli, čo sme počuli*.

## Súkromný život
Allenová bola vydatá za herca Kalea Browna, s ktorým má jedného syna. Ich manželstvo skončilo rozvodom, v roku 1998. Po narodení jej syna, odmietala väčšie roly, pretože sa chcela venovať výchove jej syna. 

Venuje sa pleteniu a založila vlastnú textilnú spoločnosť. 

## Zdroj

Kategória:Osobnosti z Illinoisu
Kategória:Filmové herečky USA
Kategória:Televízne herečky USA
Kategória:Absolventi Lee Strasberg Theatre and Film Institute
Kategória:Osobnosti USA anglického pôvodu
Kategória:Osobnosti USA írskeho pôvodu
Kategória:Osobnosti USA škótskeho pôvodu
Kategória:Osobnosti USA waleského pôvodu
Neural

***Neural*** je tlačené (printové) periodikum založené v roku 1993 v Bari v Taliansku. Časopis je orientovaný na umenie nových médií, elektronickú hudbu a hacktivizmus. Jeho zakladateľmi sú Alessandro Ludovico a šéf vydavateľstva Minus Habens Records Ivan Iusco. V historicky prvom čísle časopisu (november 1993) bol uverejnený preklad knihy Williama Gibsona *Agrippa (kniha mŕtvych)* v taliančine.

## História
Prvé témy, ktorými sa Neural zaoberal boli kyberpunk (ako hnutie), elektronická hudba, siete a BBS, virtuálna realita, sci-fi a ďalšie. *Neural* bol od začiatku koncipovaný ako „časopis nápadov“ a jeho ambíciou bolo stať sa priesečníkom medzi vydavateľmi digitálnej kultúry. Obsahoval špecifický grafický dizajn a prezentoval elektronickú kultúru v printovom „rozhraní“ (napríklad: paginácia bola striktne uvádzaná v binárnych, neskôr v desatinných číslach). Grafický layout časopisu bol inšpirovaný americkým časopisom Whole Earth Catalog (WEC).

V roku 1997 bola spustená oficiálna webstránka časopisu *Neural*, ktorá je od roku 2000 pravidelne aktualizovaná. Webstránka Neural je v súčasnosti dvojjazyčná (angličtina a taliančina).

Rok 1998 priniesol zásadné témy: mediálne umenie, vrátane sieťového umenia (tzv. net.art), ako aj konceptuálne využitie technológie v umení. Súčasťou vydaní bol tiež hacktivizmus a aktivizmus využívajúci elektronické médiá a umelecký experiment. *Neural* je súčasťou elektronického kultúrneho vydavateľstva Mag.net od roku 2002. Ide o medzinárodnú sieť časopisov, ktorá sa riadila sloganom: „spolupráca je lepšia ako konkurencia“. Vznik siete Mag.net sa viaže na konferenciu „Post Media Publishing“, ktorá sa konala na Universidad International de Andalucia v Seville (Španielsko).

Časopis *Neural* () vychádzal pôvodne ako dvojmesačník, od roku 1997 je publikovaný trikrát ročne. Pôvodne vychádzal v taliančine, neskôr (od roku 2003) vychádzali dve rôzne printové verzie, a to v angličtine a taliančine. V roku 2008 bolo vydávanie talianskej verzie pozastavené.

## Vydania v angličtine

## Ocenenia
Prix Ars Electronica je už tradične udeľovaná (od roku 1987) inštitúciou Ars Electronica Linz, v Rakúsku. Ocenenie sa týka tiež výnimočných medzinárodných iniciatív v oblasti digitálneho a interaktívneho umenia, digitálnej kultúry alebo elektronickej hudby. V rokoch 20012006 sa v rámci festivalu Ars Electronica ceny udeľovali v kategórii Net Vision / Net Excellence. *Neural* získal v tejto kategórii čestné uznanie (2004).

## Prispievatelia
K významným prispievateľom, ktorí formovali *Neural* patria: Josephine Bosma, Jonah Brucker Cohen, Bronac Ferran, Daphne Dragona, Paul Prudence, Vittore Baroni, Francesca Bianchi, Aldo Chimenti, Cosma Di Tanno, Francesco Lodolo, Antonio Scacco, Paul Toohill, Fabrizio Usberti a ďalší.

## Referencie

## Externé odkazy
* Oficiálna webstránka časopisu Neural
* Oficiálna stránka časopisu Neural v taliančine
* We Make Money, Not Art (Zarábame peniaze, nie umenie): Rozhovor s Alessandrom Ludovico 
* Rozhovor s Alessandrom Ludovico (Neural.it)

Kategória:Časopisy v Taliansku
Bibury Animation Studios

**Bibury Animation Studios G.K.** () je japonské animačné štúdio, založené 1. mája 2017.

## História
Animačné štúdio Bibury Animation Studios bolo založené 1. mája 2017 Motoki Tanakom, režisérom ktorý zrežíroval *[[Kinro Mosaic]]*, sériu *[[Grisaia]]* a *[[Rewrite]]*, ako nezávislý animátor a režisér po odchode zo štúdia White Fox. Prvé dva roky existencie štúdio fungovalo iba pre dodávanie (prevažne) „in-between“ a „2nd key“ animácii. V roku 2019 štúdio vyprodukovalo prvé veľké dielo, **, zrežírované zakladateľom štúdia Motokim (ktorý taktiež zrežíroval predošlé sezóny tejto série). V tom istom roku štúdio vyprodukovalo prvý televízny seriál, *[[Azur Lane: The Animation]]*.

Má taktiež dcérske štúdio Bibury Animation CG, ktoré poskytuje 3DCG animáciu a dizajny ako pracovná sila pre ostatné štúdia.

## Práce
### Televízne seriály

### Filmy

## Referencie

## Iné projekty

Kategória:Japonské animátorské štúdiá
Kategória:Podniky v Japonsku
Kategória:Podniky založené v 2017
9K512 Uragan-1M

**9K512 Uragan-1M** je ruský salvový raketomet, ktorý umožňuje paľbu raketami dvoch rôznych kalibrov. Je určený na ničenie živej sily, ľahko obrnených a obrnených vozidiel motorizovanej pechoty a tankových jednotiek nepriateľa, delostrelectva, protilietadlových systémov, veliteľských stanovíšť, komunikačných centier a objektov vojenských síl. Uragan-1M bol vyvinutý špecialistami z NPO SPLAV v spolupráci s podnikom Motovilichinskie zavody.

## Vznik a vývoj
Vývoj podvozku pre raketomet Uragan-1M sa v Brianskom automobilovom závode začal ešte koncom roka 1995, ale kvôli nedostatku finančných prostriedkov boli tieto práce na konci roku 1996 pozastavené. Vtedy sa predpokladalo, že modulárny raketomet bude vyrobený na šasi BAZ-6910 Voščina-1. V dôsledku zavádzania bieloruských podvozkov MZKT-7930 Astrológ, ktoré slúžia najmä pre rakety Iskander, bolo neskôr rozhodnuté postaviť nový komplet na tej istej platforme. Vojskové skúšky raketometu začali v roku 2012 a úspešne skončili v roku 2015. Do výzbroje ruskej armády vstúpil systém 9K512 Uragan-1M na začiatku roku 2017.

## Konštrukcia
Systém 9K512 Uragan-1M pozostáva z bojového vozidla 9A53, nabíjacieho vozidla 9T249 a rôznych neriadených rakiet. Bojové vozidlo 9A53 je postavené na podvozku MZKT-7930 a na ploche za kabínou má dve konzoly, z ktorých každá môže pojať jeden kontajner s neriadenými raketami. Existujú dva typy kontajnerov, a to pre šesť rakiet kalibru 300 mm (dva rady po troch) a pre pätnásť rakiet kalibru 220 mm (jeden rad s tromi a tri rady po štyroch). Pri použití 220mm rakiet je možné celú zásobu vypustiť za 60 sekúnd, zatiaľ čo pri použití 300mm rakiet to zaberie asi 40 sekúnd. Na vozidlo je možné umiestniť aj kombináciu oboch typov kontajnerov. Pohon vozidla zabezpečuje motor JaMZ-846 s výkonom 373 kW, ktorý umožňuje dosiahnuť rýchlosť až 70 km/h. 

Uragan-1M môže odpaľovať široké spektrum rakiet na maximálnu vzdialenosť 35 km (kaliber 220 mm) alebo 120 km (kaliber 300 mm).

Nabíjacie vozidlo 9T249 je postavené tiež na podvozku MZKT-7930. Preváža ďalšie dva kontajnery s raketami a je vybavené žeriavom s nosnosťou 6300 kg.

## Požívatelia
*  Rusko - v roku 2021 disponovalo 6 raketometmi Uragan-1M.

## Referencie

Kategória:Raketomety
Ifjú Szivek

**Ifjú Szivek** je tanečné divadlo a jeden z najznámejších maďarských folklórnych súborov na Slovensku, ktoré funguje ako profesionálne umelecké teleso pod Ministerstvom kultúry SR.

Súbor vznikol v roku 1955 po zániku tanečného súboru Népes (podobný Sľuku). Najväčším prínosom telesa je prezentácia tradičnej hudobnej a tanečnej kultúry strednej Európy ako spoločenskej hodnoty, prostredníctvom divadelných predstavení doma i v zahraničí (napr. v Maďarsku, v Austrálii, v USA, v Japonsku, vo Švajčiarsku, či vo Švédsku). Tanečné divadlo častokrát presahuje hranice tradičnej prezentácie hudby, tanca a krojov a niektorými svojimi produkciami nabáda k pochopeniu zložitejších spoločenských javov. Cieľovou skupinou divadla sú predovšetkým Maďari žijúci na Slovensku, vznikajú aj predstavenia výlučne pre deti a divadelné produkcie výchovného charakteru pre mladého diváka. Náplň činnosti divadla je rozšírená aj o archivovanie a spracovávanie terénnych folklórnych výskumov z 20. storočia. Katalogizáciou a spracovaním sa archív stáva dostupným pre záujemcov o tradičnú kultúru.

Súbor sa viackrát zúčastnil na slávnom divadelnom festivale v Avignone s produkciami „Vyvlastnenie“ a „Finetuning“. Ifjú Szivek je jediným maďarským „kamenným“ divadlom v hlavnom meste Slovenskej republiky. Jeho budova sa nachádza na Mostovej ulici v centre starého mesta Bratislavy a v rokoch 2021 a 2022 prešla úplnou rekonštrukciou. Umeleckým šéfom Tanečného divadla Ifjú Szivek je od roku 2000 Dušan Hégli.

## Repertoár
Divadlo udržiava na repertoári inscenácie rôzneho druhu, či už divadelno-výchovné predstavenia pre mládež, tradičný folklór, alebo projekty spoločenskými témami.

### Vyvlastnenie
Premiéra: 12. apríl 2013, Bratislava

„*Všetci sme produktom súhry rôznych kultúr, ideológií a príbehov. Napriek tomu v mnohých z nás žije nevysvetliteľná túžba strániť sa všetkého, čo je „iné“. Výsledkom trvalej izolácie je však vylúčenie, nech už je reč o ktorejkoľvek oblasti života. Otázkou zostáva už len to, či vylučujeme alebo sami sa staneme vylúčeným.*“

Divadelno-tanečná inscenácia na základe historických udalostí, t.j. vyvlastnení Maďarov na Slovensku, resp. výmeny obyvateľstva medzi Česko-Slovenskom a Maďarskom.

### Finetuning
„*Táto tanečno-divadelná inscenácia na báze tradičnej ľudovej hudby a tanca mala premiéru v júli roku 2016 vo [[francúzsko]]m [[Avignon]]e, kde sa na renomovanom medzinárodnom divadelnom podujatí, Festival Off d’Avignon predstavila dvadsaťdvakrát. Tanečné divadlo Ifjú Szivek je prvým divadelným kolektívom zo Slovenska, ktorý sa prezentoval na Festivale Off d’Avignon.*“

Inscenácia o domácom násilí, o násilí v medziľudských vzťahoch, s pomocou folklórnych prvkov.

## Referencie

Kategória:Tanečné súbory na Slovensku
Kategória:Organizácie založené v 1955
Kategória:Maďari na Slovensku
Studio VOLN

**Studio VOLN Co., Ltd.** () je japonské animačné štúdio, ktoré animuje a produkuje televízne série (anime) a filmy.

## História
Štúdio bolo založené 12. augusta 2014, bývalým producentom a režisérom štúdia Madhouse, Keidži Mitom. Prvé dve animované série boli produkované v spolupráci so štúdiom MAPPA. Jednou z nich bola adaptácia populárnej manga série *[[Ushio & Tora]]*. Odvtedy začali produkovať vlastné práce, ako napríklad sfilmovanú verziu novely z roku 2015, *[[I Want to Eat Your Pancreas]]*.

## Práce

### Televízne seriály

### Filmy

## Referencie

Kategória:Japonské animátorské štúdiá
Kategória:Podniky v Japonsku
Kategória:Podniky založené v 2014
Paul Hardcastle

**Paul Louis Hardcastle** (* 10. december 1957, Kensington, Londýn, Spojené kráľovstvo) je britský skladateľ, hudobník, producent, skladateľ, rozhlasový moderátor a multiinštrumentalista. Je známy vďaka svojej piesni „19“, ktorá sa umiestnila na prvom mieste v rebríčku UK Singles Chart v roku 1985.

## Diskografia

* 1984: *Daybreak* (s 1st Light; Metronome 820 278)
* 1985: *Zero One* (split album s Universal Funk; Bluebird 1003)
* 1988: *No Winners* (Chrysalis 1549)
* 1989: *Sound Syndicate* (K-Tel 1431)
* 1992: *The Jazzmasters* (Fast Forward 1)
* 1993: *Time for Love* (Victor 5236)
* 1994: *Feel the Breeze* (Victor 18001)
* 1994: *Hardcastle* (JVC 2033)
* 1996: *Hardcastle 2* (JVC 2060)
* 1996: *Star of the Story* (mini album; Victor 18012)
* 1997: *PH – Paul Hardcastle Works* (Victor 60058)
* 1997: *First Light* (Connoisseur Collection 516)
* 1999: *Jazzmasters III* (Hardcastle 90506)
* 2002: *Hardcastle III* (Hardcastle 90511)
* 2003: *The Jazzmasters 4* (Hardcastle 90513)
* 2005: *Hardcastle 4* (Hardcastle 90517)
* 2006: *Jazzmasters V* (Hardcastle 90522)
* 2009: *Zero One* (15 Files; Hardcastle 857295)
* 2010: *Jazzmasters VI* (Trippin 'n' Rhythm 41)
* 2011: *Hardcastle VI* (Trippin 'n' Rhythm 48)
* 2012: *The Chill Lounge Volume 1* (Trippin 'n' Rhythm 57)
* 2012: *19 Below Zero* (2 CD; Hardcastle 3716974; Vydanie: 15. októbra)
* 2013: *The Chill Lounge Volume 2* (Trippin 'n' Rhythm 67)
* 2013: *Hardcastle VII* (Trippin 'n' Rhythm 69)
* 2014: *Moovin & Groovin* (Trippin 'n' Rhythm 02028621692)
* 2014: *The Jazzmasters VII* (Trippin 'n' Rhythm 72)
* 2015: *The Chill Lounge Volume 3* (Trippin 'n' Rhythm 79)
* 2018: *Hardcastle VIII* (Trippin 'n' Rhythm 100)
* 2020: *Hardcastle IX* (Trippin 'n' Rhythm 119)
* 2022: *Hardcastle X (The Eclipse)* (Trippin 'n' Rhythm 123)

### Kompilácie

* 1991: *Wizzard* (Chryzalis 21885)
* 1993: *The Definitive Paul Hardcastle* (Connoisseur Collection 186)
* 1996: *The Very Best* (EMI Gold 1040)
* 1997: *Cover to Cover* (2 CD; Hardcastle 90505 / JVC 2068)
* 2000: *Jazzmasters: The Greatest Hits* (Hardcastle 90509)
* 2003: *The Very Best of Paul Hardcastle 1983-2003* (2 CD; Jazz FM 3400722)
* 2004: *Jazzmasters: The Smooth Cuts* (Hardcastle 90516)
* 2009: *The Collection* (Trippin 'n' Rhythm / Hardcastle 020286133629)
* 2010: *Hardcastle Rare Grooves* (5 súborov; Hardcastle Music)
* 2010: *Desire: The Ultimate Seductive Album* (Trippin 'n' Rhythm 46)
* 2013: *Electrofied 80s Essential* (2 CD; Music Club Deluxe 82; dátum vydania: 28. január)
* 2013: *Hardcastle Old School 2* (5 Files; Hardcastle Music; dátum vydania: 19. august)
* 2015: *19: The 30th Anniversary Mixs* (Nusic Sounds 19; dátum vydania: 15. máj)
* 2016: *The History of Paul Hardcastle* (1984 – 2016) (4 CD box set; Trippin 'n' Rhythm 86; dátum vydania: 4. november)

## Referencie

## Zdroj
* 

Kategória:Osobnosti z Londýna
Kategória:Britskí hudobní producenti
Kategória:Britskí hudobní skladatelia
Kategória:Britskí hudobníci
Kategória:Anglickí multiinštrumentalisti
Osičné

**Osičné** () je vrch vo Veľkej Fatre. Leží nad obcou Necpaly, približne  juhovýchodne od Martina.

## Poloha
Nachádza sa v strednej časti Veľkej Fatry, v geomorfologickom podcelku Lysec. Leží v Žilinskom kraji, v okrese Martin a zasahuje na katastrálne územie obce Belá-Dulice a Necpaly. Najbližšími sídlami sú západným smerom ležiace obce Belá-Dulice, Necpaly, Folkušová a Blatnica, východne ležia Liptovské Revúce. Vrch patrí do Národného parku Veľká Fatra.

## Opis
Osičné leží v bočnom hrebeni, ktorý vybieha severozápadným smerom z masívu Borišova (). Hrebeň vymedzuje zo severovýchodu Belianska dolina, z juhozápadu Necpalská dolina. Severným smerom sa nachádza Hradište () a Lysec (), východným Suchá (), Šoproň (), Borišov a Prierastlé (), južným Biela skala () a Nad Uhliskami () a západným Plavá (), Dedošová () a Jastrabské (). Vrch patrí do povodia rieky Váh, resp. jeho čiastkového povodia rieky Turiec, kde vodu odvádza z juhozápadných svahov Necpalský a zo severovýchodných Beliansky potok. Na vrchol nevedie značený turistický chodník. 

### Výhľady
Vrchol Osičného pokrýva súvislý lesný porast, ktorý neumožňuje rozhľad. Z vhodných lokalít s riedkou vegetáciou možno pozorovať najmä okolité veľkofatranské vrcholy, no tiež časť Malej Fatry.

## Prístup
Na vrchol nevedie značený chodník, preto prístup je možný odbočením z chodníkov, vedúcich blízkymi dolinami:

* po  zelenej turistickej značke z Belej-Dulíc Belianskou dolinou cez Havranovo
* po  modrej značke z Necpál Necpalskou dolinou

## Referencie

## Pozri aj
* Lysec (geomorfologický podcelok)
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Martin
Kategória:Belá-Dulice
Kategória:Necpaly (okres Martin)
Železničná stanica Jablonica

**Železničná stanica Jablonica** je železničná stanica v Jablonici. Leží na trati 116 Kúty – Trnava a odbočuje z nej trať 117 Jablonica – Brezová pod Bradlom. Stanica je elektrifikovaná striedavou sústavou 25kV 50Hz.

Koncesiu na výstavbu získala spoločnosť Uhorskej severozápadnej miestnej železnice (Magyar Eszaknyugati hélyi érdekú vasut) v roku 1897. Povolenie na odbočku do Brezovej pod Bradlom je z októbra 1898.

## Doprava
Na stanici sa nachádzajú 5 dopravných, 4 manipulačné, 7 ostatných koľají. V Jablonici je stanovisko dispečerov. Dispečer I. ovláda trať medzi Kútmi a Jablonicou a trať do Brezovej pod Bradlom. Dispečer II. ovláda trať medzi Trnavou a vchodovým návestidlom v Jablonici.

## Referencie

## Iné projekty

Jablonica
Kategória:Jablonica
Kategória:Doprava v okrese Senica
Kategória:Železničné stanice v okrese Senica
Kategória:Turistická značkovaná trasa číslo 8110
Kategória:Architektúra z 1897
Leonardo (časopis)

***Leonardo*** je recenzovaný akademický časopis, ktorý vydáva Medzinárodná spoločnosť pre umelecké vedy a technológie (Leonardo/ISAST) v spolupráci s vydavateľstvom MIT Press. Dvojmesačník *Leonardo* je zameraný predovšetkým na vedu a technológie, ktoré sú aplikované v súčasnej hudbe a umení.

## História
Časopis *Leonardo* bol založený v roku 1968 umelcom a vedcom Frankom Malinom v Paríži vo Francúzsku. *Leonardo* publikuje diela umelcov, ktorí pracujú s rozličným médiami a inklinujú k vede či technológiám už vyše päť dekád. Produkcia časopisu sa neskôr presunula do oblasti San Francisco Bay Area, USA. Po smrti Franka Malinu v roku 1981 prevzal rolu šéfredaktora jeho syn Roger Malina. V roku 1982 bola založená Medzinárodná spoločnosť pre umelecké vedy a technológie (Leonardo/ISAST) s cieľom podporovať program *Leonardo* a poskytovať komunikačnú bázu pre umelcov vo sfére nových médií. Spoločnosť ISAST vydáva tiež ďalšie publikácie ako *Leonardo Music Journal*, *Leonardo Electronic Almanach*, *Leonardo Reviews* a *Leonardo Book Series*. Všetky tieto publikácie vznikajú v kooperácii s MIT Press.

Medzi ďalšie aktivity organizácie ISAST patrí udeľovanie cien a účasť na výročných konferenciách a sympóziách – napríklad v rámci Space and the Arts Workshop alebo College Art Association. Leonardo má svoju organizáciu aj vo Francúzsku, tzv. asociáciu Leonardo, ktorá spravuje webstránku *Observatoire Leonardo*. Asociácia podporuje inovatívne spôsoby prezentácie umenia, ktoré sú založené na technológiách, je tiež miestom pre stretávanie sa mediálnych umelcov, pedagógov, študentov alebo vedcov. Medzi dôležité aktivity organizácie patrí aj dokumentácia inovatívnych technológií a prototypov, ktoré vytvorili umelci, podobne ako je to v prípade vedcov publikujúcich svoj výskum v akademických publikáciách.

## Referencie

## Pozri aj
* Nové médium

## Externé odkazy
* Oficiálna webstránka
* ''Leonardo'' na webstránke MIT Press
* Leonardo Electronic Almanach (LEA) 

Kategória:Časopisy v USA
Kategória:Vedecké časopisy
Čítací rámec

Ako **čítací rámec** sa v molekulárnej biológii označuje spôsob, ktorým sa dá rozdeliť sekvencia nukleotidov v nukleovej kyseline (DNA alebo RNA) na sadu po sebe idúcich trojíc (tripletov), ktoré sa neprekrývajú. Keď tieto trojice odpovedajú aminokyselinám podľa genetického kódu alebo signálu na zastavenie translácie, označujú sa ako kodóny.

Jedno vlákno molekuly nukleovej kyseliny má fosforylový koniec, takisto nazývaný 5'-koniec, a hydroxylový koniec, teda 3'-koniec. Tieto konce udávajú smer 5' → 3'. Existujú tri čítacie rámce, ktoré je možné čítať v smere od 5' konca k 3' koncu, pričom každý z nich začína na inom nukleotide v rámci danej trojice. V dvojvláknovej nukleovej kyseline existjú ďalšie tri čítacie rámce, ktoré je možné použiť, a to v komplementárnom vlákne v smere  5′ → 3′. Keďže vlákna dvojzávitnice molekuly nukleovej kyseliny sú antiparalelné, smer čítania od 5′ konca k 3′ koncu jedného vlákna je opačný, ako smer čítania od 5′ konca k 3′ koncu druhého vlákna.

Všeobecne je len jeden čítací rámec danej časti neukleovej kyseliny biologicky významný. Tento čítací rámec sa označuje ako otvorený čítací rámec. Niektoré vírusové transkripty používajú viacero prekrývajúcich sa čítacích rámcov. Existuje jeden známy príklad prekrývajúcich sa čítacích rámcov v cicavčej mitochondriálnej DNA: časti génov, ktoré kódujú dve podjednotky ATPázy, sa prekrývajú.

## Referencie

## Zdroj

Kategória:Proteosyntéza
Kategória:Genetika
Kategória:Molekulárna biológia
Jeddah Corniche Circuit

**Jeddah Corniche Circuit** je mestský závodný okruh, nachádzajúci sa v meste Džidda v Saudskej Arábii. Dĺžkou okruhu 6,174 km to je druhý najdlhší mestský okruh po okruhu Las Vegas Strip Circuit a tretí najdlhší okruh v modernej Formule 1. Okruh je takisto označovaný za najrýchlejší mestský okruh a svojou priemernou rýchlosťou 254km/h prekonal okruh Albert Park Circuit (250km/h) v Melbourne.

Prvá Veľká cena Saudskej Arábie sa konala v roku 2021.

### Fakty a údaje

* **Dĺžka trate:** 6 174 m
* **Dĺžka pretekov:** 308,450 km
* **Počet kôl:** 50
* **Počet zákrut:** 27
* **Šírka trate:** 11 - 15m
* **Dĺžka cieľovej rovinky:** 900 m
* **Jazda na plný plyn:** 79 %
* **Traťový rekord:** 1:30,734 (244,962 km/h) - Lewis Hamilton/Mercedes (2021)
* **Najrýchlejšie kolo kvalifikácie:** 1:27,294 (254,615 km/h) - Max Verstappen/Red Bull (2025)
* **Maximálna rýchlosť:** 322 km/h
* **Prvá GP:** 2004 - víťaz Lewis Hamilton - Mercedes F1 W12 E Performance
* **Architekt:** Carsten Tilke
* **Kapacita:** 50 000

## Víťazi v jednotlivých rokoch

## Referencie

## Iné projekty

Kategória:Okruhy Formuly 1
Kategória:Veľká cena Saudskej Arábie
Kategória:Šport v Saudskej Arábii
Kategória:Džidda
Železničná stanica Brezová pod Bradlom

**Železničná stanica Brezová pod Bradlom** je železničná stanica v Brezovej pod Bradlom. Je koncovou stanicou trate 117 Jablonica – Brezová pod Bradlom. Stanica nie je elektrifikovaná.

## Doprava
Na stanici sa nachádzajú 2 dopravné, 1 manipulačná a 2 ostatné koľaje. Počas výstavby Štefánikovej mohyly na Bradle z nej k stavbe viedla úzkorozchodná železnica s rozchodom 600 mm.

Stanica bola otvorená 6. septembra 1899. Osobná doprava do Brezovej pod Bradlom bola zastavená v roku 2003, chodia do nej iba občasné turistické či súkromné vlaky.

## Film Konečná stanica
Na stanici bol v roku 2004 natočený film Konečná stanica, ktorý režíroval Jiří Chlumský.

## Referencie

## Externé odkazy
* Stanica na portáli rail.sk

Brezová pod Bradlom
Kategória:Brezová pod Bradlom
Kategória:Doprava v okrese Myjava
Kategória:Stavby v okrese Myjava
Kategória:Architektúra z 1899
Bágľov kopec

**Bágľov kopec** () je vrch vo Veľkej Fatre. Leží nad obcou Blatnica, približne  severovýchodne od Turčianskych Teplíc.

## Poloha
Nachádza sa v západnej časti Veľkej Fatry, v geomorfologickom podcelku Bralná Fatra. Leží v Žilinskom kraji, v okrese Martin a na katastrálnom území obce Blatnica. Najbližšími sídlami sú západne ležiaca Blatnica a Mošovce a severne situovaná Folkušová a Necpaly. Vrch patrí do Národného parku Veľká Fatra.

## Opis
Bágľov kopec je súčasťou mohutného bočného hrebeňa, ktorý vedie z masívu Krížnej () západným smerom cez Smrekov () na Ostrú () a Tlstú (). Severným smerom sa nachádza vrch Lubená () a Kozia skala (), východným Nad Uhliskami () a  Skalná (), južným Haľamova kopa () a Chládkové úplazy () a západným Ostrá a Tlstá. Masív patrí do povodia rieky Turiec, kam vodu odvádza Blatnický potok a jeho prítok Gaderský potok a potok Selenec. Vrcholom vedie značený chodník, prepájajúci hrebeňom Zadnú Ostrú a Tlstú. Masív patrí do Národnej prírodnej rezervácie Tlstá. 

### Výhľady
Vrcholovú časť pokrýva súvislý les, ktorý neumožňuje rozhľad. Z vhodných lokalít s riedkou vegetáciou je možné pozorovať okolité veľkofatranské vrcholy, ojedinele pri priaznivých podmienkach tiež Oravskú Maguru, Malú Fatru, Strážovské vrchy, Vtáčnik a Kremnické vrchy.

## Prístup
* po  zelenej značke:
** z Blatnice Blatnickou dolinou a následne po  žltej značke Juriášovou dolinou na Zadnú Ostrú, odtiaľ opäť po zelenej na vrchol.
** z vrcholu Tlstej
* po  modrej značke z rázc. Vápenná v Gaderskej doline cez Tlstú

## Referencie

## Pozri aj
* Bralná Fatra
* Zoznam vrcholov vo Veľkej Fatre

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Martin
Kategória:Blatnica
Veľká cena Kanady 2022

**Veľká cena Kanady 2022** (fra. **Formula 1 AWS Grand Prix du Canada 2022**) sa uskutočnila 19. júna 2022 na mestskom okruhu Circuit Gilles Villeneuve v Montréale, v kanadskej provincii Québec. Boli to deviate preteky sezóny 2022 Majstrovstiev sveta Formule 1 a prvá Veľká cena Kanady od roku 2019, potom ako predchádzajúce dva ročníky boli zrušené kvôli pandémii koronavírusu.

Tri dni pred Veľkou cenou Kanady bolo oznámené, že zmluva s organizátormi Veľkej ceny Austrálie, ktorá je platná do roku 2025, bola predčasne predĺžená o ďalších desať rokov až do roku 2035. Zmluva zaručuje, že preteky v Austrálii budú počas tohto obdobia najmenej päťkrát úvodnými pretekmi sezóny.

Pred Veľkou cenou sa nachádzali obaja piloti tímu Red Bull  Max Verstappen a Sergio Pérez  na prvých dvoch miestach priebežného poradia jazdcov. Na treťom mieste v šampionáte ležal Charles Leclerc.

## Priebeh kvalifikácie
Max Verstappen vyhral kvalifikáciu v daždivých podmienkach pred Fernandom Alonsom a Carlosom Sainzom. Alonso tým pádom štartoval prvýkrát od Veľkej ceny Nemecka 2012 z prvého radu.

## Priebeh pretekov
Holandský pretekár Max Verstappen vyhral preteky pred Carlosom Sainzom z tímu Scuderia Ferrari a Lewisom Hamiltonom, ktorý jazdí za Mercedes.

## Výsledky
### Kvalifikácia

**Poznámky:**
*  – Charles Leclerc a Yuki Tsunoda museli štartovať z konca štartového roštu kvôli prekročeniu limitu prvkov pohonnej jednotky.

### Preteky

**Poznámky:**
*  – Vrátane dodatočného bodu za najrýchlejšie kolo pretekov
*  – Fernando Alonso skončil siedmy, ale po pretekoch dostal päťsekundovú penalizáciu za kľučkovanie na rovinke, keď bránil svoju pozíciu.
*  – Lando Norris dostal päťsekundový trest za prekročenie rýchlosti v boxovej uličke. Trest nemal vplyv na jeho konečné umiestnenie.

## Priebežné poradie šampionátu
;Poradie o Pohár jazdca (Top 5)

;Poradie o Pohár konštruktérov (Top 5)

## Referencie

Kategória:Formula 1 v roku 2022
Kategória:Veľká cena Kanady
Kategória:2022 v Kanade
Intersexualita

náhľad|Intersex vlajka

**Intersexualita** je situácia, kde sú „ľudia narodení s pohlavnými znakmi oboch pohlaví, zvonku môžu vyzerať ako chlapčenské alebo dievčenské, ale zároveň môžu mať z hľadiska pohlavia iné reprodukčné orgány vnútri tela vrátane chromozómov, pohlavných žliaz a genitálií.“ Intersexualita sa sama o sebe nepovažuje za lekársky problém a je normálnou súčasťou biológie.

## Identita
Intersexuálna osoba nie je transrodová. Môže sa identifikovať ako žena, muž, ani ani, heterosexuálne, gej, lesba, bisexuálne alebo asexuálne. Intersexualita je súčasťou pojmu LGBTI a intersexuálni ľudia môžu sami seba označovať ako queer. Termín hermafrodit sa nepoužíva, pretože predpokladá, že telo má všetky ženské a mužské orgány spolu, čo sa nestáva.

## Príčiny a podoby
Príčinou intersexuality môže byť nerovnováha hormónov alebo netypická odpoveď plodu na hormóny. Približne 1 z 2000 alebo 17 z 1000 osôb sa narodí ako intersex.

Intersexuálni ľudia  mať napr. typické ženské pohlavné znaky navonok, ale mužskú anatómiu vnútri. Môžu sa narodiť bez maternice alebo môžu mať mikropenis. Niektoré prípady majú nejednoznačné genitálie. Môžu sa vyskytnúť aj atypické počty alebo kombinácie chromozómov. Vyskytuje sa tiež genetický mix, kde je časť tela ženská a časť mužská. Tento stav sa vyskytuje pri článkonožcoch, cicavcoch a vtákoch.

## Referencie

## Iné projekty


Kategória:LGBT
Kategória:Rodová identita
Miami International Autodrome

**Miami International Autodrome** je mestský okruh vybudovaný okolo známeho štadióna Hard Rock Stadium v Miami Gardens na Floride (USA). Premiéra tohto okruhu sa konala 6. mája 2022 prvými tréningmi Veľkej Ceny Miami 2022, Formuly 1. Architektom tohto okruhu je Apex Circuit Design.

### Fakty a údaje

* **Dĺžka trate:** 5 412 m
* **Dĺžka pretekov:** 308,326 km
* **Počet kôl:** 57
* **Počet zákrut:** 19
* **Šírka trate:** 10 - 15m
* **Dĺžka cieľovej rovinky:** 1 280 m
* **Jazda na plný plyn:** 58 %
* **Traťový rekord:** 1:29,708 (217,185 km/h) - Max Verstappen/Red Bull (2023)
* **Najrýchlejšie kolo kvalifikácie:** 1:26,204 (226,012 km/h) - Max Verstappen/Red Bull (2025)
* **Maximálna rýchlosť:** 355 km/h
* **Prvá GP:** 2022 - víťaz  - Red Bull RB18
* **Architekt:** Apex Circuit Design
* **Kapacita:** 65 000

## Víťazi v jednotlivých rokoch

## Referencie

## Iné projekty

Kategória:Okruhy Formuly 1
Kategória:Motoršport v USA
Kategória:Šport v Miami
Queer

náhľad|Dúhová vlajka, symbol queer

**Queer** (menej často aj v poslovenčenom fonetickom tvare **kvír**) je pojem pre ľudí, ktorých sexuálna orientácia nie je heterosexuálna alebo rodová identita nie je cisrodová. Títo ľudia sa tak môžu identifikovať ako gej, lesba, bisexuál alebo trans.

## Pôvod a dejiny slova
Slovo od 16. storočia označovalo niečo podivné alebo zvláštne. Jeho prvé známe použitie ako prídavného mena je z roku 1513. V priebehu 20. storočia sa používalo na zosmiešnenie a ostrakizáciu homosexuálnych ľudí. V roku 1990 slovo prebrala americká organizácia Queer Nation a začala jeho význam prevracať k významu nástroja boja proti útlaku homosexuálov, ktorí neboli spokojní s výsledkami doterajšieho „gay a lesbického aktivizmu“.

## Referencie

## Iné projekty

Kategória:LGBT
Kategória:Rodová identita
Kategória:Sexuálna orientácia a identita